Didžiųjų Grįžulo Ratų spiečius
Didžiųjų Grįžulo Ratų spiečius – labai arti esantis padrikasis spiečius. Jis tiek arti, jog nebeatrodo kaip spiečius, jam priklausančios žvaigždės yra priskirtos skirtingiems žvaigždynams ir žinomos savais vardais. Šiam spiečiui priklauso visos septynios ryškiausios Didžiųjų Grįžulo Ratų žvaigždės, bet taip pat ir Sirijus, Ras Alhagas (Gyvatnešio α), Zosma (Liūto δ), Menkalinanas (Vežėjo β) ir apie 100 mažiau ryškių žvaigždžių. Spiečiaus centras nutolęs 75 šviesmečius, bet pats spiečius yra apie 30 šviesmečių ilgio ir 18 šviesmečių pločio. Jis vis dar artėja prie mūsų apie 46 km/s greičiu. Spiečius, šiaip jau, panašus į Hiades ir Mesjė 44. Mūsų Saulė, nors ir arti, šiam spiečiui nepriklauso. Ji yra tiesiog „sutikta kely“ žvaigždė. Saulė nepalyginamai senesnė ir juda visai kita kryptimi. Į šį spiečių pirmasis atkreipė dėmesį Richard A. Proctor 1869 m. Dėl spiečiaus amžiaus nesutariama. Seniausios žvaigždės yra apie 700–800 mln. metų amžiaus, bet Sky Catalogue 2000.0 amžius nurodomas kaip 160 mln. m.